Kevadtorm

Kevadtorm on Eesti kaitseväe maaväe lahinguõppus, mis peetakse iga aasta kevadel. Esimene Kevadtormi õppus peeti 2003. aastal Lääne-Virumaal, järgmised: 2004. aastal Ida-Virumaal 2005. aastal Valga- ja Võrumaal 2006. aastal Ida-Virumaal ja Jõgevamaal 2007. aastal Tartu- ja Põlvamaal 2008. aastal Lääne- ja Ida-Virumaal 2009. aastal Lääne- ja Ida-Virumaal ning Jõgevamaal 2010. aastal Pärnu- ja Viljandimaal 2011. aastal Põlva-, Võru- ja Tartumaal ning õppuse lahingufaas peeti Põlvamaal Vastse-Kuuste ja Kõlleste vallas 2012. aastal 3.–19. maini Ida- ja Lääne-Virumaal 2013. aastal 9.–25. maini Harju- ja Lääne-Virumaal 2014. aastal 5.–23. maini Viljandi-, Võru-, Tartu-, Valga- ja Põlvamaal 2015. aastal peeti õppus Siil 2015 2016. aastal Tartu-, Põlva-, Võru- ja Valgamaal 2017. aastal 8.–25. maini Ida- ja Lääne-Virumaal 2018. aastal õppus Siil 2018 2019. aastal Virumaal 2020. aastal Pärnumaal 2021. aastal Põhja- ja Kesk-Eestis 2022. aastal toimus õppus Siil 2023. aastal Põhja-Eestis 2024. aastal Lääne-Eestis Õppuse eesmärk on kokku harjutada 1. jalaväebrigaadi üksusi ja allüksusi, mis muul ajal paiknevad ja treenivad eri asukohtades. Peamine rõhk on jalaväepataljoni tegevusel, mille ajateenijatest sõdurid arvatakse pärast õppust reservi. Lahingutegevusse on kaasatud ka suurtükivägi, pioneerivägi ja õhutõrje. Üksused harjutavad viivitus-, kaitse- ja ründelahingut. Tavaliselt osaleb õppusel 2000–4000 kaadrikaitseväelast, ajateenijat, reservväelast ja kaitseliitlast ning ametnikku. Vastutegevust teeb üldjuhul Scoutspataljon. 2011. aasta Kevadtormil viisid vastutegevust läbi Scoutspataljon ja Läti jalaväebrigaadi 2. pataljoni kompanii, samuti Eesti õhuvägi.  Pikemalt artiklis Kevadtorm 2019 Kuueteistkümnendal õppusel Kevadtorm 2019 osales üle 9000 kaitseväelase. Õppusel osalesid nii maavägi, õhuvägi kui ka merevägi. Kaasatud olid 1. jalaväebrigaad, 2. jalaväebrigaad, toetuse väejuhatus ning teised kaitseväe ja kaitseliidu üksused. Koostööd harjutasid politsei- ja piirivalveamet, päästeamet ja kohalikud omavalitsused. Kevadtormil osalesid ka NATO lahingugrupi ning õppuse ajaks Eestisse saabunud liitlas- ja partnerriikide kaitseväelased. 29. aprillist kuni 17. maini kestnud õppuse Kevadtorm 2019 põhiraskus langes eelkõige Lääne-Viru ja Ida-Viru maakonnale, kuid puudutas ka Harju ja Jõgeva maakonda. Õppuse põhitegevus toimus Alutaguse, Lüganuse, Jõhvi, Toila, Vinni ja Viru-Nigula vallas ning Kohtla-Järve, Sillamäe ja Narva-Jõesuu linnas. Plaani kohaselt harjutasid Kevadtormil osalevad üksused ja allüksused omavahelist koostööd lahinguülesannete täitmisel. Õppus oli jaotatud kahte etappi. 25.–30. aprillini toimus väliõppus, mille käigus mängiti läbi etteantud taktikaline olukord. 1.–8. maini toimus keskpolügoonil üksuste lahinglaskmised, kus treeniti peamiselt jalaväe- ja lahingutoetusüksuste koostööd lahinguolukorras. Kevadtormi peamised treenitavad olid Kuperjanovi jalaväepataljoni ja Viru jalaväepataljoni baasil välja õpetatud üksused. Väliharjutuse ajal etendas vastase rolli 1. jalaväebrigaad, mille põhijõu moodustasid jalaväe lahingumasinatel liikuvad Scoutspataljon ja NATO liitlaste lahingugrupp. Läänetorm Tavaliselt on õppus üles ehitatud järgmiselt: nädal – jalaväepataljoni kompaniide koostööõpe; nädal – jalaväepataljoni ja lahingutoetusrelvaliikide koostööõpe; nädal – lahinguharjutus (sõjamäng) ja alade koristamine. Kevadtorm peetakse tänavu Virumaal, ERR, 27. jaanuar 2019 05. märts 2020, 19:06, BNS, Suurõppusel Kevadtorm madistatakse tänavu Pärnumaal, postimees.ee Kevadtorm 2021, mil.ee "Eesti-sisesed õppused". Kaitsevägi. 1. juuli 2024. Vaadatud 2. juulil 2024. "Kevadtorm 2023". Kaitsevägi. 1. juuli 2024. Vaadatud 2. juulil 2024. "Kevadtorm 2024". Kaitsevägi. 1. juuli 2024. Vaadatud 2. juulil 2024. Kevadtormi staabis on relvadeks arvutid, telefonid ja kaardid, Kaitsevägi, 3. mai 2019 Kevadtormile saabusid esimesed reservväelased, Kaitsevägi, 29. aprill 2019 Kaitseväe üksused valmistuvad Kevadtormi lahinguteks, Kaitsevägi, 25. aprill 2020 Läti jalavägi tuli Kevadtormile, Kaitsevägi, 10. mai 2011 Algab õppus Kevadtorm 2011, Kaitsevägi, 4. mai 2011 Kevadtormi kokkuvõte: Eesti sõdur on tubli, tark, ilus ja hea, Postimees, 23. mai 2009 Kevadtormil täristavad tänavu ka lätlased, Postimees, 5. mai 2008